Fund Flow ไหลออกฉุด SET รูดต่อ 24จุด รับบอนด์ยิลด์พุ่ง-บาทอ่อนค่า
Fund Flow ไหลออกฉุด SET รูดต่อ 24จุด รับบอนด์ยิลด์พุ่ง-บาทอ่อนค่า โดยดัชนีปิดตลาดวันนี้ ระดับ 1,696.22 จุด ลบ 24.30 จุด หรือ 1.41% มูลค่าการซื้อขาย 6 หมื่นล้านบาท
8 ต.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,696.22 จุด ลบ 24.30 จุด หรือ 1.41% มูลค่าการซื้อขาย 6 หมื่นล้านบาท
10 หุ้นกดดัชนีวันนี้

ด้านนายชัยยศ จิวางกูร ผู้ช่วยกรรมผู้อำนวยการ ฝ่ายวิเคราะห์หลักทรัพย์ บล.กรุงศรี เปิดเผยกับ “ข่าวหุ้นธุรกิจออนไลน์” ว่า ตลาดหุ้นไทยวันนี้ปรับตัวลดลงหนักตามตลาดภูมิภาค จากปัจจัยเรื่องตัวเลข Bond Yield ของสหรัฐฯที่ปรับตัวเพิ่มขึ้นทำสถิติสูงสุดในรอบ 7 ปี ขณะเดียวกันจากการที่สหรัฐฯ-แคนาดาบรรลุข้อตกลง NAFTA ส่งผลกดดันต่อสงครามการค้าระหว่างสหรัฐฯและจีนที่ยังมีความคลุมเครือ ประกอบกับ Sentiment เชิงลบจากภาวะตลาดจีนและฮ่องกง ส่งผลให้นักลงทุนเกิดความกังวล
ขณะเดียวกัน จากเงินบาทที่อ่อนค่าลง ขณะที่เศรษฐกิจสหรัฐฯมีความแข็งแกร่งขึ้น ส่งผลให้นักลงทุนต่างชาติเทขายหุ้น ทำให้ Fund Flow ไหลออกอย่างต่อเนื่อง
สำหรับแนวโน้มตลาดวันพรุ่งนี้ (9 ต.ค.61) คาดว่าตลาดฯจะยังคงปรับตัวลงตามสัญญาณทางเทคนิค ประกอบกับปัจจัยเรื่อง Bond Yield ส่วนหุ้นที่น่าสนใจเป็นกลุ่มโรงพยาบาล พร้อมกับแนะนำให้จับตาการรายงานงบประมาณของกลุ่มธนาคาร โดยให้แนวรับอยู่ที่ 1,680 – 1,690 จุด แนวต้านอยู่ที่ 1,710 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
IVL มูลค่าการซื้อขาย 3,442.77 ล้านบาท ปิดที่ 57.50 บาท ลดลง 3.50 บาท
BEAUTY มูลค่าการซื้อขาย 3,299.28 ล้านบาท ปิดที่ 9.55 บาท ลดลง 0.85 บาท
PTT มูลค่าการซื้อขาย 3,274.16 ล้านบาท ปิดที่ 51.75 บาท ลดลง 0.75 บาท
PTTEP มูลค่าการซื้อขาย 3,182.51 ล้านบาท ปิดที่ 145.00 บาท ลดลง 5.50 บาท
PTTGC มูลค่าการซื้อขาย 2,495.93 ล้านบาท ปิดที่ 78.25 บาท ลดลง 2.50 บาท
ตลาดหุ้นต่างประเทศ
